কিছুদিন আগেই সবাইকে চমকে দিয়ে হঠাৎ বাগদান পর্ব সেরেছেন রাজ চক্রবর্তী ও শুভশ্রী গঙ্গোপাধ্যায়। সম্প্রতি দার্জিলিঙ থেকেও ঘুরে এসেছেন টলিউডের পরিচালক-নায়িকা জুটি। 
এরই মধ্যে বহুবার সোশ্যল মিডিয়ায় ট্রলড হয়েছেন রাজ ও শুভশ্রী। সোমবার আবার একটি ছবি পোস্ট করে ট্রলড হলেন তাঁরা। কিন্তু উল্টে যাঁরা ট্রল করলেন, তাঁদেরই ‘এপ্রিল ফুল’ করলেন রাজ-শুভশ্রী। 

এই বিষয়ে অন্যান্য খবর

কেন এত ভালবেসেছিলেন রাজকে, সর্বসমক্ষে স্বীকার শুভশ্রীর


রাজ একটি ছবি পোস্ট করেন। যেখানে দেখা যাচ্ছে শুভশ্রী একটি বই পড়ছেন। পিছনে রয়েছেন রাজ। ক্যাপশনে লিখেছেন, ‘‘সব সময়ে বই নিয়ে ব্যস্ত। আমার কী হবে?’’ 
 

সবই ঠিক ছিল। কিন্তু শুভশ্রী যে বইটি পড়ছিলেন, সেই বইয়ের মলাটের ছবিটি উলটো। ব্যস, দেখামাত্রই মজার বিষয় পেয়ে যান নেটিজেনরা। ছবি দেখে তাঁরা নিন্দা শুরু করে দেন। সেই সঙ্গে ব্যঙ্গও করতে থাকেন। নিন্দুকরা ভেবে নেন শুভশ্রী বোধহয় বইটি ভুল করে উলটো ধরে পোজ দিচ্ছেন। 
কিন্তু এক ঘণ্টার ভিতরে আর একটি ফেসবুক ভিডিও-র মাধ্যমে জবাব দেন শুভশ্রী। ভিডিওটি পোস্ট করেন রাজই। 
দেখুন সেই ভিডিও

ভিডিওতে শুভশ্রী সাফ জানিয়ে দেন, বইটির মলাটটিই এরকম। বইটির নাম ‘রিলেশনশিপ অ্যান্ড ইমোশন’। বইটির পিছনের মলাটের ছবিটি এমনিই উলটো। আর এতেই মুখ বন্ধ হয়ে যায় নিন্দুকদের।